انتهت معركة المحيط الاطلنطى بطرد غواصات الالمان ، و نزلت قوات الحلفاء بقيادة ايزنهاور فى نورماندى فى 6 يونيه 1944 ، و نزلت قوات ثانيه فى جنوب فرنسا ، و تحررت فرنسا و بلجيكا من الالمان فى اواخر 1944 و اشتد القتال فى هولاندا و قلب المانيا نفسها. فى ابريل 1945 انتهت مقاومة الالمان و فى 7 مايو استسلموا من غير شرط ، و فى اغسطس رمت امريكا اول قنبله ذريه على هيروشيما فى اليابان و تبعتها بقنبله ثانيه على نجازاكى. و اعلن الاتحاد السوفيتى الحرب على اليابان و غزت قواته منشوريا ، فاستسلمت اليابان فى 14 اغسطس و مضت على شروط التسليم فى 2 سبتمبر 1945 ، و هكذا انتهت الحرب اللى كانت خسائرها البشرية و المادية جسيمه جداً و قتل ملايين من الجنود و المدنيين و تعرض اليهود و الغجر لابادة على ايدي النازيين الالمان اللى كانوا يؤمنون بأهداف لم يكن للعالم ان يتقبلها بوجهها العنصري. كمذابح اليهود اللى عرفت باسم الهولوكوست ( المحرقه ).